Cuneiform Tablet CCT 5 6a (BM 119412)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-i-dí-ma a-na a-la-ḫi-im e-la-ma pu-šu-ke-en₆ ù a-šur-ta-ak-la-ku qí-bi-ma a-ḫu-a a-tù-nu iš-tù MU.ŠÈ 30 i-na a-lim{ki} wa-áš-ba-ku-ma ù ni-kà-sí ù-ša-qal kà-ra-am mu-ùḫ-ra-ma iš-tí kà-ri-im e-na-na-tim er-ša-nim-ma a-na KÙ.BABBAR 1 ma-na-um 3 GÍN la-dí a šu-ma la i-ma-gu₅-ru sà-li-a-ma a-mì-šál a-we-el la-zi-iz a-tù-nu la tí-de₈-a-a a-i-a-tum ma-áš-kà-na-tù-a e-la ma-la ma-áš-kà-tám la áš-ku-nam 37 ma-na ni-kà-sí áš-qúl gi-mì-lam i-ṣé-ri-a šu-ku-na iḫ-da-ma a-na mì-šál a-we-el la-zi-iz a-ni-tum la a-ni-tum té-er-ta-ak-nu i pá-ni-e-ma li-li-kam iš-tí KÙ.BABBAR-pí-a 4.5 ma-na ša ku-ru-ub-IŠTAR ba-áb-tám e-zi-ba-ku-nu-tí-ni ša-áš-qí-la-ma šé-bi-la-nim